เนื้องอกชวานโนมา (Schwannomatosis) คืออะไร
ท้าวแสนปม ตอนที่ 3 ท้าวแสนปม ตอนที่ 3 3. เนื้องอกชวานโนมา Schwannomatosis เป็นชนิดที่พบได้ยาก มักเกิดเมื่ออายุ 20 กว่า เป็นสาเหตุให้เกิดเนื้องอกที่กระโหลก ไขสันหลัง และประสาทรอบนอก แต่ไม่เกี่ยวกับประสาทหูชั้นในที่นำเสียงและการทรงตัว และเนื่องจากเนื้องอกไม่ได้เกิดขึ้นที่บริเวณเส้นประสาทของหูทั้ง 2 ข้าง จึงทำให้ผู้ป่วยไม่ต้องสูญเสียการได้ยิน โดยเด็ก 1 คน ในทุก 40000 คน จะมีโอกาสเป็นโรคชนิดนี้ และมีอาการดังนี้ ปวดเจ็บเรื้อรังตามบริเวณเนื้องอก ชาหรืออ่อนแรงในส่วนต่างๆ ของร่างกาย สูญเสียกล้ามเนื้อ สำหรับสาเหตุของการเกิดโรคนั้นมาจากพันธุกรรมที่เกี่ยวข้องกับชนิดที่เป็น กล่าวคือ NF1 – เกิดจากยีนบนโครโมรโซมคู่ที่ 17 ซึ่งปกติจะผลิตโปรตีนที่เรียกว่า Neurofibromin ที่ช่วยควบคุมการเจริญเติบโตของเซลล์ มีการกลายพันธุ์ เป็นสาเหตุให้ไม่สามารถควบคุมการเจริญเติบโตของเซลล์ได้ โดยเด็กที่มีพ่อแม่เป็นโรคชนิดนี้จะมีโอกาสได้รับการถ่ายทอดทางพันธุกรรมร้อยละ 50 Autosomal dominant NF2 - เกิดจากยีนบนโครโมรโซมคู่ที่ 22 ที่ผลิตโปรตีนที่เรียกว่า Merlin มีการกลายพันธุ์ ทำให้ไม่สามารถควบคุมการเจริญเติบโตของเซลล์ได้ Schwannomatosis - เกิดจากความผิดปกติของยีนบนโครโมรโซมคู่ที่ 17 และ 22 โดยปัจจัยเสี่ยงที่สำคัญที่สุดของการเกิดโรคนี้ คือ มีประวัติคนในครอบครัวเป็นโรคนี้ โดยประมาณร้อยละ 50 เกิดจากการถ่ายทอดทางพันธุกรรม และอีกร้อยละ 50 เกิดจากการกลายพันธุ์ของยีน ส่วนภาวะแทรกซ้อนของโรคนี้จะแตกต่างกันไป เช่น ปัญหาระหว่างช่วงการเปลี่ยนแปลงของฮอร์โมน เช่น เริ่มเป็นสาว ตั้งครรภ์ หรือวัยหมดระดู อาจทำให้มีอาการท้าวแสนปมมากขึ้น ปัญหาเรื่องหัวใจและหลอดเลือด Cardiovascular problems โดยผู้ที่เป็นโรคชนิด NF1 มีความเสี่ยงสูงในการมีความดันโลหิตสูง ส่วนกรณีหลอดเลือดผิดปกตินั้นพบยาก ปัญหาเรื่องการหายใจ - เป็นกรณีที่ Plexiform neurofibromas ไปกดทับทางเดินหายใจ แต่พบยาก โรคมะเร็ง – ประมาณร้อยละ 3-5 ของผู้ที่เป็น NF1 จะมีเนื้อร้าย เช่น มะเร็งเต้านม ลูคีเมีย เนื้องอกในสมอง และมะเร็งเนื้อเยื่ออ่อน Soft tissue cancer เนื้องอกของต่อมหมวกไตชนิดฟีโอโครโมไซโตมา Pheochromocytoma ซึ่งส่วนใหญ่เป็นเนื้องอกชนิดธรรมดาที่ไม่ใช่เนื้อร้ายหรือเซลล์มะเร็ง โดยเนื้องอกนี้จะปล่อยฮอร์โมนบางชนิดออกมา ทำให้ผู้ป่วยมีภาวะความดันโลหิตสูงเป็นบางช่วงหรือสูงตลอดเวลา และอาจส่งผลเสียต่อหัวใจและหลอดเลือด
เนื้องอกชวานโนมา (Schwannomatosis) เป็นชนิดของโรคท้าวแสนปมที่พบได้ยาก มักเกิดเมื่ออายุ 20 กว่า เป็นสาเหตุให้เกิดเนื้องอกที่กระโหลก ไขสันหลัง และประสาทรอบนอก แต่ไม่เกี่ยวกับประสาทหูชั้นในที่นำเสียงและการทรงตัว และเนื่องจากเนื้องอกไม่ได้เกิดขึ้นที่บริเวณเส้นประสาทของหูทั้ง 2 ข้าง จึงทำให้ผู้ป่วยไม่ต้องสูญเสียการได้ยิน โดยเด็ก 1 คน ในทุก 40,000 คน จะมีโอกาสเป็นโรคชนิดนี้
อายุรศาสตร์ (อายุรศาสตร์) - Internal Medicine